KYK: Karibiese aardbewing tot in Miami gevoel | Netwerk24
29 Januarie 2020 07:19
'n Reuse-aardbewing het Dinsdag die suide van Kuba getref. Skokgolwe kon tot in Miami in Amerika gevoel word, terwyl die paniek tot in die Kaaimanseilande versprei het nadat sinkgate ná die aardbewing ontstaan het.
Die aardbewing van 7.7 het in die see tussen Jamaika, die Kaaimanseilande en Kuba op 'n diepte van 10 km voorgekom.
Daar was verskeie naskokke ná die aardbewing, insluitend een van 6.1 wat aansienlik nader aan die Kaaimanseilande voorgekom het.
Inwoners in die Kaaimanseilande sê dreine het oopgeskiet en sinkgate het ontstaan.
Jewel Hydes (44), wat op die eiland was, sê mense was paniekbevange terwyl hulle ook gesien het hoe 'n motor in 'n sinkgat val.
"Dit was regtig, regtig erg. Almal op die eiland is steeds in skok. Ons het die heeltyd gesien hoe mense bid en uit geboue hardloop," sê Hydes.
Geboue is ook in Miami in die Amerikaanse deelstaat Florida ontruim, terwyl kantoorwerkers uit die geboue gestroom het.
Angie Watler, woordvoerder vir die polisie in die Caymaneilande, sê niemand is beseer nie, maar die owerhede is steeds besig om inligting in te samel.
Die Internasionale Tsoenami-inligtingsentrum sê die moontlikheid van 'n tsoenami is grootliks verby, hoewel die seevlak nog met so 30 cm kan verander. – Reuters
Powerful Magnitude 7.7 Earthquake Strikes Near Jamaica and Cuba; Buildings Shake in Miami...https://t.co/ZNXBkj8JDb